વૈશ્વિક આબોહવા બદલાવોને પાછા વાળવાની દિશામાં પગલાં લેવા માટે અને તેને સંબંધિત આંતરિક નીતિઓનું અમલીકરણ કરવા માટે પ્રસાર-માધ્યમોએ ગોલ્ડમૅન સૅશની પ્રશંસા કરતા અહેવાલો પ્રકાશિત કર્યા હતા. કંપનીની વેબસાઈટમાં દર્શાવ્યા મુજબ, 1999થી ગોલ્ડમૅન સૅશ ફાઉન્ડેશને વિશ્વભરમાં યુવાનોના શિક્ષણને પ્રોત્સાહન આપવાના લક્ષ સાથે ગ્રાન્ટો થકી $114 મિલિયન ફાળવ્યા હતા. 

1998થી ફોર્ચ્યુન સામયિકે શરૂ કરેલી કામ કરવા માટે 100 શ્રેષ્ઠ કંપનીઓની યાદીમાં પણ આ પેઢી આરંભથી સ્થાન પામી છે, આ યાદીમાં કર્મચારીના પરોપકારી પ્રયત્નોને પ્રોત્સાહન આપવાની બાબત પર ભાર મૂકવામાં આવે છે. નવેમ્બર 2007માં, ગોલ્ડમૅન સૅશે ગોલ્ડમૅન સૅશ ગિવ્સ નામે ઓળખાતા દાતા-નિર્દેશિત ભંડોળની સ્થાપના કરી, જે વિશ્વભરના ચેરિટેબલ સંગઠનોને દાન આપે છે, જયારે કર્મચારી દાનની સામે તેમણે આપેલ મહત્તમ રકમ $20,000 સુધી વધી છે. કમ્યુનિટી ટીમવકર્સ એ પેઢીની એક વાર્ષિક, વૈશ્વિક સ્વયંસેવી પહેલ છે, જેની અંતર્ગત 2007માં ગોલ્ડમૅને પોતાના 20,000 કર્મચારીઓને મેથી ઑગસ્ટ દરમ્યાન એક દિવસ ચાલુ કામમાંથી રજા આપી, એક સ્થાનિક બિનનફાકારક સંસ્થા સાથે જૂથ-આધારિત પ્રોજેકટમાં સ્વયંસેવા આપવા માટે પ્રોત્સાહિત કર્યા હતા.

માર્ચ 2008માં, ગોલ્ડમૅને બિઝનેસ અને વ્યવસ્થાપનના ક્ષેત્રમાં બને ત્યાં સુધી વિકાસશીલ દેશોમાંથી 10,000 મહિલાઓને તાલીમ આપવા માટેની 10,000 વિમેન પહેલનો પ્રારંભ કર્યો.

નવેમ્બર 2009માં, ગોલ્ડમૅને પોતાની નવી 10,000 સ્મોલ બિઝનેસિસ પહેલ અંતર્ગત નાના વેપાર/ધંધાને સહાય અર્થે $500 મિલિયન આપવાનું વચન આપ્યું. આ પહેલ અંતર્ગત ગોલ્ડમૅન 10,000 નાના વેપારગૃહોને સહાય આપવા ધારે છે - જેમાં બિઝનેસ અને વ્યવસ્થાપન શિક્ષણથી માંડીને ધિરાણ અને પરોપકારી સહાય માટેના માર્ગદર્શન સુધીનો સમાવેશ થાય છે. રાષ્ટ્રીય અને સ્થાનિક વેપારી સંગઠનો, 
તેમ જ ગોલ્ડમૅન સૅશના કર્મચારીઓ સાથેની ભાગીદારી થકી આ માટેનું નેટવર્ક ઊભું કરવામાં આવશે.
આ ઉપરાંત, આ કાર્યક્રમના પરામર્શ મંડળનું પ્રમુખસ્થાન ગોલ્ડમૅનના મુખ્ય કારોબારી અધિકારી લોયડ બ્લાન્કફેઈન, બર્કશાયર હાથવેના વૉરેન બફેટ અને હાવર્ડ બિઝનેસ સ્કૂલના પ્રોફેસર માઈકલ પોર્ટર લેશે.

ગોલ્ડમૅન સૅશના કર્મચારીઓ પોતાના સંગઠનને અત્યંત વફાદાર હોવાનું જાણીતું છે.
1980–1999
1869–1930
કોર્પોરેટ નાગરિકત્વ
એઆઇજી (AIG) ચૂકવણા અંગેની ટીકા બાબતે પેઢીનો પ્રતિભાવ